Babelscape/SREDFM huggingface dataset:
NGC 6286

O NGC 6286 (επάνω) και ο [[NGC 6285]] (κάτω)
Ο NGC 6286 είναι σπειροειδής γαλαξίας στον αστερισμό Δράκοντα. Κατατάσσεται ως Sb/P στο σύστημα μορφολογικής ταξινόμησης και τον ανακάλυψε ο Αμερικανός αστρονόμος Λιούις Α. Σουίφτ (Lewis A. Swift) στις 13 Αυγούστου 1885. Απέχει 240 εκατομμύρια έτη φωτός από τη Γη. Αλληλεπιδρά με τον γαλαξία NGC 6285 και οι δύο καταγράφονται ως Arp 293 στον "Άτλαντα των περίεργων γαλαξιών"<ref name=NASA/IPAC></ref>
Αεροδρόμιο του Αμπερντήν

Το Διεθνές Αεροδρόμιο του Αμπερντήν (αγγλικά: "Aberdeen International Airport") (IATA: ABZ, ICAO: EGPD) είναι ένα διεθνές αεροδρόμιο που βρίσκεται στο Ντάις, προάστιο της πόλης Αμπερντήν της Σκωτίας. Το 2014 πάνω από 3,7 εκατομμύρια επιβάτες χρησιμοποίησαν το αεροδρόμιο.
Χάουαρντ Γκάρντνερ

Ο Χάουαρντ Γκάρντνερ θεωρείται «ο πατέρας» της θεωρίας της πολλαπλής νοημοσύνης, μία θεωρία η οποία άλλαξε τον χάρτη της εκπαίδευσης σε παγκόσμιο επίπεδο. Είναι αμερικανός ερευνητής, καθηγητής Ιατρικής και Νευρολογίας στην Ιατρική Σχολή του Πανεπιστημίου της Βοστόνης, καθηγητής μάθησης στο Πανεπιστήμιο του Χάρβαρντ, γνωστικός και αναπτυξιακός ψυχολόγος. Ο Γκάρντνερ διατύπωσε αυτή τη θεωρία ύστερα από έρευνες που διεξήγαγε πάνω στη γνωστική ψυχολογία, ψυχομετρία, νευρολογία, φυσιολογία και ανθρωπολογία. Η σημαντικότερη επιτυχία του συνίσταται στο ότι διαφοροποιείται από τις παραδοσιακές αντιλήψεις της νοημοσύνης και τα ψυχομετρικά τεστ που ποσοτικοποιούν τη νοημοσύνη προτείνοντας ποιοτικές προσεγγίσεις.
Αεροδρόμιο του Εδιμβούργου

Το Αεροδρόμιο του Εδιμβούργου (αγγλικά: "Edinburgh Airport") είναι ένα αεροδρόμιο που βρίσκεται στο προάστειο Ίνγκλιστον του Εδιμβούργου. Το 2014 ήταν το πιο πολυσύχναστο αεροδρόμιο της Σκωτίας, με πάνω από 10,2 εκατομμύρια επιβάτες να περνάνε από αυτό. Ήταν, επίσης, το έκτο πιο πολυσύχναστο αεροδρόμιο στο Ηνωμένο Βασίλειο, με βάση το σύνολο των επιβατών. Βρίσκεται 9,3 χιλιόμετρα δυτικά του κέντρου της πόλης και ακριβώς έξω από τον αυτοκινητόδρομο Μ8. Το αεροδρόμιο του Εδιμβούργου συνδέεται με πάνω από 140 προορισμούς σε όλο τον κόσμο, μέσω περισσοτέρων από 40 αεροπορικών εταιρειών. Το αεροδρόμιο ανήκει στην εταιρεία Global Infrastructure Partners, που διαχειρίζεται, επίσης, το Διεθνές Αεροδρόμιο Γκάτγουικ και το Αεροδρόμιο της Πόλης του Λονδίνου.
Ίρβινγκ Ράπερ

Ο Ίρβινγκ Ράπερ (αγγλικά: "Irving Rapper", 16 Ιανουαρίου 1898 - 20 Δεκεμβρίου 1999) ήταν Άγγλος σκηνοθέτης, με καριέρα στις Ηνωμένες Πολιτείες Αμερικής.
HD 3

Το HD 3 είναι τριπλό αστρικό σύστημα το οποίο απέχει 450 έτη φωτός (139 παρσέκ) από τη Γη και βρίσκεται στον αστερισμό Ανδρομέδα. Ο κύριος αστέρας του είναι φασματικού τύπου A1V και έχει φαινόμενο μέγεθος 6,71, είναι δηλαδή μετά βίας ορατός δια γυμνού οφθαλμού εφόσον επικρατούν βέλτιστες συνθήκες παρατήρησης. Οι άλλοι δύο αστέρες έχουν φαινόμενα μεγέθη 10,53 και 13,5 αντίστοιχα.
Γκλάντις Κούπερ

Η Γκλάντις Κούπερ ("Gladys Constance Cooper", 18 Δεκεμβρίου 1888 - 17 Νοεμβρίου 1971) ήταν Αγγλίδα ηθοποιός του θεάτρου, της τηλεόρασης και του κινηματογράφου, της οποίας η καριέρα εξαπλώνεται σε, σχεδόν, εφτά δεκαετίες.

Ως έφηβη, ακόμα, ξεκίνησε την καριέρα της στο θέατρο, στο Edwardian musical comedy και στη παντομίμα, ενώ πριν ξεκινήσει ο Πρώτος Παγκόσμιος Πόλεμος, πρωταγωνιστούσε τόσο στο θέατρο όσο και σε βουβές ταινίες. Επίσης, διεύθυνε το Playhouse Theatre από το 1917 έως το 1933, στο οποίο έκανε πολλούς ρόλους. Στις αρχές του 1920, η Κούπερ πήρε επαίνους, παίζοντας σε θεατρικά του Ουίλιαμ Σόμερσετ Μομ αλλά και άλλων θεατρικών συγγραφέων. 

Η δεκαετία του 1930 την βρήκε να παίζει στο Μπρόντγουεϊ και στο West End. Την επόμενη δεκαετία (1940), η Κούπερ μετακόμισε στο Χόλιγουντ, όπου εκεί έπαιξε στον κινηματογράφο σε διάφορους ρόλους, και δη επιτυχημένα, καθώς υπήρξε τρεις φορές υποψήφιο για Όσκαρ. Μεταξύ των δεκαετιών 1950 και 1960 συνέχισε να εργάζεται τόσο στο θέατρο όσο και στον κινηματογράφο, ενώ στο θέατρο εμφανιζόταν μέχρι και τον θάνατό της.
Αεροδρόμιο της Γλασκώβης

Το Αεροδρόμιο της Γλασκώβης (αγγλικά: "Glasgow Airport") είναι ένα διεθνές αεροδρόμιο της Σκωτίας, που βρίσκεται 11 χιλιόμετρα δυτικά της πόλης της Γλασκώβης. Το 2014 το αεροδρόμιο μεταχειρίστηκε πάνω από 7 εκατομμύρια επιβάτες, καθιστώντας το έτσι ως το δεύτερο πιο πολυσύχναστο της Σκωτίας, μετά από αυτό του Εδιμβούργου. Το αεροδρόμιο ανήκει και ελέγχεται από την εταιρεία AGS Airports, η οποία, επίσης, κατέχει τη λειτουργία των αεροδρομίων του Αμπερντήν και του Σαουθάμπτον.
Οίκος του Κορανίου

Ο  Οίκος του Κορανίου (αραβικά:بيت القرآن‎, "Μπεΐτ αλ Κουράν")  είναι ένα πολλαπλών χρήσεων συγκρότημα αφιερωμένο στις ισλαμικές τέχνες και βρίσκεται στη Χούρα του Μπαχρέιν. Έχοντας ιδρυθεί το 1990, το συγκρότημα είναι πιο διάσημο για το Ισλαμικό μουσείο του, το οποίο έχει αναγνωριστεί ως ένα από τα διασημότερα ισλαμικά μουσεία του κόσμου.
AIPAC

Το AIPAC (, αγγλικά: "American Israel Public Affairs Committee", ελληνικά: "Αμερικανοϊσραηλινή Επιτροπή Δημοσίων Υποθέσεων") είναι λόμπι που υποστηρίζει πολιτικές υπέρ του Ισραήλ, όσον αφορά το Κογκρέσο και την εκτελεστική εξουσία των Ηνωμένων Πολιτειών.

Ως ένα από τα πολλά λόμπι υπέρ του Ισραήλ στις ΗΠΑ, η AIPAC έχει περισσότερα από 100.000 μέλη, δεκαεπτά περιφερειακά γραφεία και «μια τεράστια δεξαμενή δωρητών». Έχει χαρακτηριστεί ως «ο πιο σημαντικός οργανισμός που επηρεάζει τη σχέση της Αμερικής με το Ισραήλ» και ένα από τα ποιο ισχυρά λόμπι στις Ηνωμένες Πολιτείες. Η ομάδα δεν αντλεί κεφάλαια προς πολιτικούς υποψήφιους, αλλά βοηθά στην οργάνωση για τη διοχέτευση χρημάτων στους υποψήφιους.

Επικριτές του έχουν δηλώσει ότι ενεργεί ως αντιπρόσωπος της ισραηλινής κυβέρνησης, με ασφυκτικό κλοιό στο Κογκρέσο των Ηνωμένων Πολιτειών, με τη δύναμη και την επιρροή του. Έχει κατηγορηθεί για συμμαχία με το κόμμα Λικούντ του Ισραήλ και το Ρεπουμπλικανικό Κόμμα στις ΗΠΑ, αλλά ένας εκπρόσωπος της AIPAC σχολίασε αυτές τις αναφορές ως «κακόβουλο χαρακτηρισμό». Η AIPAC παρουσιάζεται ως μια δικομματική οργάνωση και η επιρροή της περιλαμβάνει τόσο τους Δημοκρατικούς, όσο και τους Ρεπουμπλικανούς. Η Washington Post περιέγραφε τις διαφορές μεταξύ AIPAC και η J Street: «Ενώ και τα δύο λόμπι αυτοαποκαλούνται διακομματικά, η AIPAC έχει κερδίσει την υποστήριξη από τη συντριπτική πλειοψηφία των Ρεπουμπλικάνων Εβραίων, ενώ η J Street αυτοπαρουσιάζεται ως εναλλακτική λύση για τους Δημοκρατικούς που αντιτίθενται στις πολιτικές του Νετανιάχου, ενώ οι συντηρητικοί πρόσκεινται στο AIPAC».

Το 2005, Λόρενς Φράνκλιν (Lawrence Franklin), ένας αναλυτής του Πενταγώνου ομολόγησε την ενοχή του για κατασκοπεία όσον αφορά διαβαθμισμένες πληροφορίες της κυβέρνησης των ΗΠΑ, τις οποίες παρέδωσε στον πολιτικό διευθυντή του AIPAC, Στίβεν Ρόουζεν (Steven Rosen) και τον ανώτερο αναλυτή του AIPAC για θέματα που αφορούν το Ιράν, Κειθ Βάισμαν (Keith Weissman), θέμα το οποίο είναι γνωστό ως σκάνδαλο κατασκοπείας AIPAC. Ρόουζεν και Βάισμαν αργότερα απολύθηκαν από την AIPAC. Το 2009, οι κατηγορίες εναντίον των πρώην εργαζομένων της AIPAC μειώθηκαν.
Όλιβ Χίγκινς Πράουτι

Η Όλιβ Χίγκινς Πράουτι (αγγλικά: Olive Higgins Prouty, 10 Ιανουαρίου 1882 - 24 Μαρτίου 1974) ήταν Αμερικανίδα μυθιστοριογράφος και ποιήτρια, περισσότερη γνωστή για το μυθιστόρημά της "Stella Dallas", αλλά και για τις πρωτοποριακές ψυχολογικές θεωρήσεις, στο μυθιστόρημα "Now, Voyager", του 1941. Η Χίγκινς γεννήθηκε και μεγάλωσε Ουόρστερ, της Μασαχουσέτης. Το 1904 αποφοίτησε από το Smith College, και το 1907 παντρεύτηκε τον Λούις Πράουτι. Το 1908, το ζευγάρι μετακόμισε Μπρούκλαϊν, περιοχή της ίδιας πολιτείας.

Σύμφωνα με το Clark University Archives and Special Collections, tο 1894, η Χίγκινς υπέφερε από νευρικούς κλονισμούς, οι οποίοι κράτησαν κοντά δύο χρόνια. Οι νευρικοί κλονισμοί επανήλθαν, όταν το 1925, έχασε την κόρη της, Ολίβια.

Η ποιητική της συλλογή εκδόθηκε (ως "Between the Barnacles and Bayberries: and Other Poem") μετά θάνατον, το 1997, αφού τα τέκνα της Ρίτσαρντ και Τζέιν επέτρεψαν την κυκλοφορία τους. Το 1961, η Χίγκινς έγραψε τα απομνημονεύματά της, λόγω όμως ελλιπούς δημοτικότητας εκείνη την περίοδο δε βρέθηκε εκδότης να κυκλοφορήσει το βιβλίο, έτσι τα τύπωσε με δικά της έξοδα.
Άι-άι

Το Άι-άι (παλαιότερη γραφή "Άϋ-άϋ" ) είναι νυκτόβιο πρωτεύον θηλαστικό της οικογενείας των Δωβεντονιιδών, που απαντά αποκλειστικά στη νήσο της Μαδαγασκάρης (ενδημικό). Η επιστημονική ονομασία του είδους είναι "Daubentonia madagascariensis" και δεν περιλαμβάνει υποείδη (μονοτυπικό). 

Το άι-άι ανήκει στον κλάδο των λεμουρίων, ιδιαίτερη ταξινομική μονάδα (taxon) εντός της υποτάξης των στρεψίρρινων προπιθήκων. Επιπροσθέτως, αποτελεί μοναδική περίπτωση θηλαστικού για τους εξής λόγους:
*Είναι ο "μοναδικός αρτίγονος" εκπρόσωπος σε επίπεδο είδους, ολόκληρης οικογενείας (Daubentoniidae) πρωτευόντων. 
*Είναι το "μεγαλύτερο σε μέγεθος νυκτόβιο πρωτεύον" (nocturnal primate) και, επομένως, ο "μεγαλύτερος σε μέγεθος νυκτόβιος λεμούριος". 
*Διαθέτει κοπτήρες οι οποίοι αναπτύσσονται διαρκώς, καθ’ όλη την διάρκεια της ζωής του. 
*Στερείται σπερματοδόχων κύστεων, στοιχείο μοναδικό εντός των λεμουρίων. 
*Διαθέτει μακρείς και στενούς δακτύλους, εκ των οποίων ο 3ος είναι εξαιρετικά λεπτός και ευλύγιστος. 
*Είναι το μοναδικό πρωτεύον που χρησιμοποιεί την μέθοδο της "κρουστικής τροφοληψίας" (βλ. λ.) κατά την αναζήτηση της τροφής του.
Ρόμπερτ Μπάκνερ

Ο Ρόμπερτ Μπάκνερ (αγγλικά: "Robert Buckner", 28 Μαΐου 1906 - Αύγουστος 1989) ήταν Αμερικανός σεναριογράφος, παραγωγός και συγγραφέας μικρών ιστοριών. Σπούδασε στο Πανεπιστήμιο της Βιρτζίνια, στο Πανεπιστήμιο του Εδιμβούργου και στο École Polytechnique του Παρισιού, και με αυτά τα εφόδια πήγε στο Χόλιγουντ. Ωστόσο, το εργασιακό του βιογραφικό ήταν ποικίλο: υπήρξε καθηγητής της Αγγλικής, κούριερ, ξεναγός, μέχρι και συγγραφέας της "Daily Mail" κ.ά. Μετά τη μακρά παραμονή του στη Μεγάλη Βρετανία, επέστρεψε στις ΗΠΑ και ασχολήθηκε με εκδόσεις και διαφημιστικά γραφεία. Παράλληλα, έγραφε και σενάριο για το Μπρόντγουεϊ, μικρές ιστορίες, άρθρα.

Το 1937 έκανε συμβόλαιο με τη Warner Bros. Μερικές από τις πιο γνωστές ταινίες, στις οποίες έγραψε το σενάριο είναι: το "Santa Fe Trail" (1940), "Dive Bomber" (1941) και το "Ο ουρανός της δόξας" (1942). Τέλος έχει βραβευθεί με Χρυσή Σφαίρα καλύτερου σεναρίου για την ταινία "Bright Victory", το 1952, κι έχει υπάρξει συνολικά 2 φορές υποψήφιος. Για το ίδιο σενάριο βραβεύθηκε κι από την Writers Guild of America. Ενώ, το 1943, υπήρξε υποψήφιος για Όσκαρ, στην ταινία "Ο ουρανός της δόξας".
Κανελλώδη

Κανελλώδη ή Κανελώδη "(Canellales)", είναι η βοτανική ονομασία για την τάξη των ανθοφόρων φυτών, μία από τις τέσσερις τάξεις των μαγνολιίδων "(magnoliids)". Έχει καθορισθεί να περιέχει δύο οικογένειες: "Canellaceae" και "Winteraceae", οι οποίες αποτελούνται από 136 είδη από αρωματικά δέντρα και θάμνους. Τα "Canellaceae" βρίσκονται στην τροπική Αμερική και την Αφρική και τα "Winteraceae" αποτελούν τμήμα της χλωρίδας της Ανταρκτικής (βρίσκονται σε διάφορες περιοχές του νότιου ημισφαιρίου). Αν και η τάξη ορίστηκε με βάση τις φυλογενετικές μελέτες, ένας αριθμός πιθανών "synapomorphies" έχουν προταθεί όσον αφορά την γυρεοσωλήνα, οι σπόροι, το πάχος του καλυπτήριου οργάνου "(integument)" και άλλες πτυχές της μορφολογίας "(morphology)".

Έως το 1999, αυτές οι δύο οικογένειες δεν θεωρήθηκε ότι ήταν στενά συνδεδεμένες. Αντ' αυτού τα "Winteraceae" θεωρήθηκαν ότι ήταν μια πρωτόγονη οικογένεια (λόγω της δομής του ξυλώματος "(xylem)" και του καρπόφυλλου "(carpel)", δομή που τώρα φαίνεται να προέρχεται από ξυλώματα και καρπόφυλλα, περισσότερο τυπικά των αγγειόσπερμων, ως συνόλου). Τα "Canellaceae" συχνά θεωρείται ότι σχετίζονται με τα Μυριστικοειδή "(Myristicaceae)". Ωστόσο, μελέτες από το 1999, με βάση τη μοριακή φυλογένεση ή μορφολογία, έχουν υποστηρίξει την ένωση των δύο αυτών οικογενειών.
Σφουγγαράδες

Οι πρώτες αναφορές στο επάγγελμα των σφουγγαράδων γίνονται ήδη από τον Όμηρο, αλλά και μεταγενέστερους Έλληνες και Λατίνους συγγραφείς. Η δουλειά των σφουγγαράδων είναι η αλιεία, έπειτα η επεξεργασία και τέλος το εμπόριο των σφουγγαριών. Σφουγγαράδες δεν θεωρούνται μόνο οι δύτες, αλλά και όσοι βρίσκονται στο σκάφος χειριζόμενοι τον μηχανικό εξοπλισμό προς βοήθεια των σφουγγαράδων-δυτών. Το επάγγελμα άκμασε στα μέσα του 19ου με αρχές 20ου αιώνα στα Δωδεκάνησα και κυρίως στην Κάλυμνο και τη Σύμη,ενώ έπειτα επεκτάθηκε και σε άλλα μέρη.
Ρία Κούρτη

Η Ελευθερία Δημητριάδη-Κουρμάζου γνωστότερη ως Ρία Κούρτη (5 Αυγούστου 1932) είναι Ελληνίδα τραγουδίστρια. Γεννήθηκε στην Αθήνα. Υπήρξε μία από τις σημαντικότερες ερμηνεύτριες του λαϊκού τραγουδιού. Συνεργάστηκε με καλλιτέχνες, όπως οι: Πάνος Γαβαλάς, Στέλιος Καζαντζίδης, Μαρινέλλα, Γρηγόρης Μπιθικώτσης, Γιώργος Ζαμπέτας, Μανώλης Αγγελόπουλος, Στράτος Διονυσίου, Βασίλης Περπινιάδης, Σπύρος Ζαγοραίος και Τόλης Βοσκόπουλος.
Λίφεν φαν Λάτχεμ

Ο Λίφεν φαν Λάτχεμ (φλαμανδικά: Lieven van Lathem, επίσης γνωστός και ως Lievin van Lathem και Lieven van Laethem) ήταν Φλαμανδός ζωγράφος και μικρογράφος, που δραστηριοποιήθηκε κατά το δεύτερο ήμισυ του 15ου αιώνα στην περιοχή της Φλάνδρας. Διετέλεσε ζωγράφος του Φιλίππου Γ΄ της Βουργουνδίας, για τον οποίο εικονογράφησε ορισμένα χειρόγραφα, ενώ ήταν ενεργός αρχικά στη Γάνδη, στη συνέχεια στη Μπρυζ, στις Βρυξέλλες στη Χάγη και στην Αμβέρσα, όπου και απεβίωσε το 1493.
Φραντς Γουάξμαν

Ο Φραντς Γουάξμαν ("Franz Waxman", 24 Δεκεμβρίου 1906 - 24 Φεβρουαρίου 1967) ήταν Γερμανός συνθέτης, με εβραϊκή καταγωγή και αμερικανική υπηκοότητα, γνωστός περισσότερο για τις μουσικές συνθέσεις ταινιών. Μερικά από τα πιο διάσημα έργα του βρίσκονται στα "Ρεβέκκα" (1940), "Η Λεωφόρος της Δύσης" (1950), "Μια θέση στον ήλιο" (1951), "Σιωπηλός Μάρτυς" (1954) και "Η Ιστορία μιας Μοναχής" (1959). Υπήρξε δώδεκα φορές υποψήφιος για Όσκαρ, καταφέρνοντας να κερδίσει, όμως, δύο φορές.

Ωστόσο, συνέθεσε και έργα για κονσέρτα όπως το ορατόριο "Joshua" (1959) και το "The Song of Terezin" (1965). Επιπλέον έγραψε συνθέσεις για ορχήστρα, χορωδία, αλλά και παιδική χορωδία, βασισμένη σε ποιήματα που γράφτηκαν από παιδιά, στο στρατόπεδο συγκέντρωσης του Theresienstadt, κατά τη διάρκεια του Δευτέρου Παγκοσμίου Πολέμου. Ο Γουάξμαν, επίσης, ίδρυσε το Los Angeles Music Festival, το 1947.
Μιχάλης Αρκάδης

Ο Μιχάλης Αρκάδης (1937 – 20 Μαΐου 1990) ήταν Έλληνας εφοπλιστής , με καταγωγή από τις Οινούσσες και παράγοντας του ποδοσφαίρου, που διετέλεσε πρόεδρος της ΑΕΚ.
Κλοντ Ρέινς

Ο Κλοντ Ρέινς ("William Claude Rains", 10 Νοεμβρίου 1889 - 30 Μαΐου 1967) ήταν Άγγλος ηθοποιός του θεάτρου και του κινηματογράφου, του οποίου η καριέρα εξαπλώνεται σε πάνω από τέσσερις δεκαετίες. Μετά το ντεμπούτο του, στον αμερικανικό κινηματογράφο, με την ταινία "Ο αόρατος άνθρωπος (The Invisible Man, 1933)", ακολούθησαν μερικές από τις πιο κλασσικές ταινίες όπως το "Ο Ρομπέν των Δασών (Robin Hood, 1938)", "Ο κύριος Σμιθ πάει στην Ουάσινγκτον (Mr. Smith Goes to Washington, 1939)", "Το ξέσπασμα μιας ψυχής (Now Voyager, 1942)", το "Καζαμπλάνκα (Casablanca, 1942)", το "Υπόθεση Νοτόριους (Notorious, 1946)", και το "Ο Λόρενς της Αραβίας (Lawrence of Arabia, 1962)". Επιπλέον, υπήρξε τετράκις υποψήφιος για Όσκαρ Β' Ανδρικού Ρόλου, αλλά δεν το κέρδισε καμία φορά. Ο Ρέινς θεωρείται «ένα από τα μεγαλύτερα αστέρια του κινηματογράφου» και με εκπληκτική φωνή, ενώ, σύμφωνα με το All-Movie Guide, ήταν «στα καλύτερα του, όταν έπαιζε "κακούς"».
Η Νοσταλγία του Απείρου

Η Νοσταλγία του Απείρου είναι πίνακας με ελαιοχρώματα του Ιταλού μεταφυσικού ζωγράφου, Τζόρτζιο ντε Κίρικο.
M.U. - The Best of Jethro Tull

Το M.U. - The Best of Jethro Tull είναι συλλογή τραγουδιών του αγγλικού ροκ συγκροτήματος Jethro Tull, η οποία κυκλοφόρησε στις 9 Ιανουαρίου του 1976 μέσω της δισκογραφικής εταιρίας "Chrysalis Records".

Η συλλογή περιλαμβάνει τραγούδια τα οποία είχαν προϋπάρξει σε άλλες κυκλοφορίες του συγκροτήματος, με εξαίρεση το ""Rainbow Blues", σε αντίθεση με την προηγούμενη συλλογή τους, "Living in the Past"", η οποία αποτελούνταν αποκλειστικά από ακυκλοφόρητο υλικό.

Ο δίσκος βραβεύθηκε ως πλατινένιος στις Ηνωμένες Πολιτείες, αφού οι πωλήσεις του ξεπέρασαν το ένα εκατομμύριο αντίτυπα, ενώ έγινε χρυσός και στην Μεγάλη Βρετανία.

Ο τίτλος "M.U." σημαίνει "Musician's Union" (μτφ. "ένωση μουσικών").
Αεροδρόμιο του Μπέρμιγχαμ

Το Αεροδρόμιο του Μπέρμιγχαμ (αγγλικά: "Birmingham Airport") (IATA: BHX, ICAO: EGBB) είναι ένα διεθνές αεροδρόμιο, που απέχει 10 χιλιόμετρα από την πόλη του Μπέρμιγχαμ της Αγγλίας. Το αεροδρόμιο προσφέρει τόσο εγχώριες πτήσεις εντός του Ηνωμένου Βασιλείου, καθώς και διεθνείς πτήσεις προς προορισμούς στην Ευρώπη, τη Μέση Ανατολή, την ινδική υποήπειρο, τη Βόρεια Αμερική και την Καραϊβική. Η διακίνηση των επιβατών για το έτος 2014 ήταν περίπου 9,7 εκατομμύρια, καθιστώντας το Μπέρμιγχαμ ως το έβδομο πιο πολυσύχναστο αεροδρόμιο του Ηνωμένου Βασιλείου.
Αλ Μινς

Ο Αλ Μινς () (1η Ιανουαρίου 1920 – 24 Απριλίου 1985), ήταν ένας σημαντικός Αμερικανός χορευτής του Lindy Hop και του jazz dance. Υπήρξε περισσότερο διάσημος για την ταινία του και τις παραστάσεις του μεταξύ 1930 και 1940 με το συγκρότημα του Harlem Whitey's Lindy Hoppers. Ο Minns δούλεψε σε όλη του τη ζωή για την προώθηση των χορών που αυτός και το περιβάλλον του βοήθησαν να γίνουν οι πρωτοπόροι του Savoy Ballroom στη Νέα Υόρκη.

Ο Μινς επίσης έπαιξε ρόλο στην αναβίωση του Lindy Hop στη δεκαετία του 1980, όταν προσκλήθηκε στη Στοκχόλμη το 1984 από την εταιρεία χορού The Rhythm Hot Shots για να διδάξει το χορό με τον τρόπο που τον ήξερε. Το συγκρότημα είχε μέχρι τότε κυρίως χρησιμοποιήσει παλιές κόπιες ταινιών ως πηγή για την ερμηνεία τους του Lindy Hop.

Το 1938, ο Αλ Μινς και η Sandra Gibson (δείτε και Mildred Pollard) κέρδισαν το Harvest Moon Ball.
Αεροδρόμιο του Ιστ Μίντλαντς

Το Αεροδρόμιο του Ιστ Μίντλαντς (αγγλικά: "East Midlands Airport") (IATA: EMA, ICAO: EGNX) είναι ένα διεθνές αεροδρόμιο της περιφέρειας Ιστ Μίντλαντς της Αγγλίας, που βρίσκεται κοντά στο Καστλ Ντόνινγκτον του Λέστερσαϊρ. Το αεροδρόμιο εξυπηρετεί τις πόλεις Νόττιγχαμ (24 χιλιόμετρα), Λέστερ (29 χιλιόμετρα) και Ντέρμπι (23 χιλιόμετρα). Ο αριθμός των επιβατών που πέρασαν από αυτό το 2013 ξεπέρασε τα 4 εκατομμύρια, κάνοντάς το το 11ο πιο πολυσύχναστο αεροδρόμιο στο Ηνωμένο Βασίλειο.
Περιμετρική τάφρος 66

Η Περιμετρική τάφρος 66 είναι τεχνητή τάφρος συλλογής επιφανειακών υδάτων στην Κεντρική Μακεδονία, μήκους περίπου 35 χιλιομέτρων και είναι ουσιαστικά η επέκταση του ποταμού Μογλενίτσα από το ύψος της Σκύδρας και μετά. Κατασκευάστηκε το 1935 με σκοπό τη συλλογή των υδάτων που προέκυψαν από την αποξήρανση της λίμνης των Γιαννιτσών. Οι απορροές της λεκάνης που δημιουργήθηκε, διοχετεύονται με μια τεχνητή τάφρο που εντοπίζεται στα δυτικά του πεδινού τμήματος, προς τον Αλιάκμονα ποταμό. Σήμερα εκτός από τον αποστραγγιστικό της χαρακτήρα συμβάλλει στη διοχέτευση των επιφανειακών υδάτων των ποταμών και ρεμάτων της περιοχής, όπως του Αλμωπαίου, του Εδεσσαίου, της Αράπιτσας και του Τριπόταμου, ενώ συμβάλλει και στην άρδευση του καλλιεργημένων πεδινών εκτάσεων των περιφερειακών ενοτήτων Πέλλας και Ημαθίας. Εκβάλλει στον ποταμό Αλιάκμονα αποτελώντας έτσι παραπόταμό του.

Η τάφρος εγείρει ανησυχίες για την ρύπανση που έχει υποστεί κυρίως από τα αγροτικά και τα οικιστικά απόβλητα. Η ποιότητα των υδάτων της είναι συνήθως πολύ χαμηλή. Έχουν ανιχνευθεί υψηλές συγκεντρώσεις χαλκού και χρωμίου. Οι περισσότεροι οικισμοί της περιοχής διοχετεύουν τα λύματα τους ανεπεξέργαστα. Συνορεύει επίσης με ανενεργές χωματερές που αποτελούν πηγή υψηλής μόλυνσης. Όσον αφορά στις περιβαλλοντικές πιέσεις που ασκούνται από την τάφρο στον Θερμαϊκό, έχει εκφραστεί η άποψη ότι τα κονσερβοποιεία που λειτουργούν κοντά στην τάφρο 66 παράγουν οργανικά λύματα που δεν είναι δυνατόν να καθαριστούν βολογικά με ενεργό ιλύ εξαιτίας του μικρού χρόνου επεξεργασίας των λυμάτων.
Γκιόργκι Κβιρικασβίλι

Ο Γκιόργκι Κβιρικασβίλι (Giorgi Kvirikashvili, γεωργιανά: გიორგი კვირიკაშვილი, 20 Ιουλίου 1967-) είναι Γεωργιανός πολιτικός και υπηρέτησε ως πρωθυπουργός της Γεωργίας από τις 30 Δεκεμβρίου 2015 ως την παραίτησή του, στις 13 Ιουνίου 2018. Υπηρέτησε νωρίτερα ως υπουργός Οικονομίας και Αειφόρου Ανάπτυξης από το 2012 ως το 2015, υπουργός Εξωτερικών από την 1η Σεπτεμβρίου 2015 ως τις 30 Δεκεμβρίου 2015 και ως αναπληρωτής πρωθυπουργός από τις 26 Ιουλίου 2013 ως τις 30 Δεκεμβρίου 2015.
Αεροδρόμιο του Μπόρνμουθ

Το Αεροδρόμιο του Μπόρνμουθ (IATA: BOH, ICAO: EGHH) είναι ένα που βρίσκεται 6,5 χιλιόμετρα από το Μπόρνμουθ, στη νότια Αγγλία. Το αεροδρόμιο λειτούργησε αρχικά από το 1941 ως στρατιωτικό, ενώ ξεκίνησε να εξυπηρετεί πολιτικές πτήσεις στα τέλη της δεκαετίας του 1950. Στις 25 Νοεμβρίου 2008 το αεροδρόμιο κατετάγη ως το καλύτερο αεροδρόμιο στο Ηνωμένο Βασίλειο και τρίτο καλύτερο στον κόσμο, μετά από εκείνα της Σιγκαπούρης και του Χονγκ Κονγκ, σύμφωνα με την Daily Telegraph Travel Awards.
Ico

Το Ico (ιαπωνικά: イコ, Χέπμπορν: "Iko") είναι βιντεοπαιχνίδι παζλ πλατφόρμας και δράσης περιπέτειας που αναπτύχθηκε από την Team Ico και διανεμήθηκε από την Sony Computer Entertainment. Κυκλοφόρησε για το PlayStation 2 το 2001 στην Ιαπωνία και τη Βόρεια Αμερική και το 2002 στην Ευρώπη. Σχεδιάστηκε και σκηνοθετήθηκε από τον Φουμίτο Ουέντα, ο οποίος ήθελε να δημιουργήσει ένα μινιμαλιστικό παιχνίδι γύρω από την ιδέα "αγόρι συναντά κορίτσι". Αρχικά σχεδιάστηκε να κυκλοφορήσει για το πρώτο PlayStation. Η δημιουργία του διήρκεσε περίπου τέσσερα χρόνια. Η Team Ico προτίμησε μία προσέγγιση "αφαιρετικού σχεδιασμού" για να να ελαττώσει στοιχεία του τρόπου παιχνιδιού τα οποία σχετίζονταν με την τοποθέτηση και την ιστορία του παιχνιδιού, έτσι ώστε να δημιουργηθεί ένα μεγάλο επίπεδο διείσδυσης.

Πρωταγωνιστής του παιχνιδιού είναι ο Ico, ένα μικρό αγόρι το οποίο έχει γεννηθεί με κέρατα, πράγμα το οποίο το χωριό του θεωρεί κακό οιωνό. Πολεμιστές τον κλειδώνουν μακριά, σε ένα εγκαταλελειμμένο φρούριο. Ο Ico καταφέρνει να ξεφύγει και καθώς περιπλανιέται στο φρούριο, συναντά τη Yorda, τη νεαρή κόρη της Βασίλισσας του κάστρου. Η Βασίλισσα σκοπεύει να χρησιμοποιήσει το σώμα της Yorda για να επεκτείνει τη ζωή της. Μαθαίνοντας αυτό, ο Ico ψάχνει τρόπο διαφυγής από το κάστρο με τη Yorda, προστατεύοντάς την από πλάσματα σκιάς που προσπαθούν να την πάρουν πίσω. Κατά τη διάρκεια του παιχνιδιού, ο παίκτης ελέγχει τον Ico καθώς εξερευνά το κάστρο, λύνει γρίφους και βοηθά τη Yorda να ξεπεράσει εμπόδια.

Το παιχνίδι εισήγαγε μερικά καλλιτεχνικά και τεχνικά στοιχεία, συμπεριλαμβανομένων μία ιστορίας που ξεδιπλώνεται με μινιμαλιστικούς διαλόγους, φωτισμό bloom και key frame animation, τα οποία έχουν επηρεάσει επερχόμενα παιχνίδια. Παρόλο που δεν είχε εμπορική επιτυχία, δέχθηκε σημαντικούς επαίνους από τους δημοσιογράφους για τα στοιχεία του της τέχνης και ιστορίας και πήρε βραβεία συμπεριλαμβανομένων των υποψηφιοτήτων για "Παιχνίδι της χρονιάς" και τρία Game Developers Choice Awards. Έχει καταγραφεί πρώτο σε πολλές λίστες κορυφαίων βιντεοπαιχνιδιών, και συνήθως χαρακτηρίζεται ως έργο τέχνης. Το παιχνίδι επανακυκλοφόρησε σε υψηλή ανάλυση στην Ευρώπη το 2006 μαζί με το "Shadow of the Colossus", πνευματικό διάδοχο του "Ico", υπό τον τίτλο "The Ico & Shadow of the Colossus Collection" για το PlayStation 3. Η εκδοχή κυκλοφόρησε ξεχωριστά στην Ιαπωνία.
Πάλομαρ 2

Το Πάλομαρ 2 (Palomar 2) είναι σφαιρωτό σμήνος στον αστερισμό Ηνίοχο. Είναι ένα από δεκαπέντε σφαιρωτά σμήνη που ονομάζονται Σμήνη Πάλομαρ και ανακαλύφθηκαν από την πρώτη αστρονομική έρευνα που διεξήχθη από τη National Geographic Society σε συνεργασία με το Αστεροσκοπείο του Πάλομαρ (National Geographic Society – Palomar Observatory Sky Survey, NGS-POSS) τη δεκαετία του 1950.
Ρίτσαρντ Γουόρφ

Ο Ρίτσαρντ Γουόρφ (αγγλικά: "Richard Whorf", 4 Ιουνίου 1906 - 14 Δεκεμβρίου 1966) ήταν Αμερικανός ηθοποιός, συγγραφέας, σκηνοθέτης και ενδυματολόγος. Ο Γουόρφ γεννήθηκε στη Μασαχουσέτη, από τους Χάρι και Σάρα Γουόρφ. Αδελφός του ήταν ο γνωστός Αμερικανός γλωσσολόγος Μπέντζαμιν Λι Γουόρφ. Την υποκριτική του καριέρα την ξεκίνησε από την εφηβική του ηλικία στη Βοστώνη, ενώ σε ηλικία 21 ετών μετακόμισε στο Μπρόντγουεϊ. Τις δεκαετίες του 1930 και του 1940, βρισκόταν στο Χόλιγουντ, έχοντας και συμβόλαιο σε εταιρεία, ενώ το 1944 κάνει και το σκηνοθετικό του ντεμπούτο. 

Το χόμπι του Γουόρφ ήταν η ζωγραφική, μάλιστα, σε ηλικία 15 ετών είχε πουλήσει τους πρώτους του πίνακες έναντι 100 δολαρίων. Πέθανε το 1966, σε ηλικία 60 ετών, και ενταφιάστηκε στο Forest Lawn Memorial Park, του Λος Άντζελες.
NGC 3293

Το NGC 3293 είναι ανοικτό σμήνος στον αστερισμό Τρόπιδα. Το ανακάλυψε ο Γάλλος αστρονόμος Νικολά-Λουί ντε Λακάιγ (Nicolas Louis de Lacaille) στα 1751-52. Οι λαμπρότεροι από τους αστέρες του είναι μπλε υπεργίγαντες με φαινόμενα μεγέθη 6,5 και 6,7. Επίσης υπάρχει ο 7ου μεγέθους κόκκινος υπεργίγαντας V361 Τρόπιδος.
Λουαζέ Λιεντέ

Ο Λουαζέ Λιεντέ (γαλλικά: "Loyset Liédet" ή "Loyset Lyédet", 142 - μετά το 1479 ή μετά το 1484) ήταν Γάλλος εικονογράφος και μικρογράφος, ο οποίος δραστηριοποιήθηκε κατά κύριο λόγο στη Φλάνδρα, όπου έζησε και το μεγαλύτερο μέρος του βίου του, κατά το χρονικό διάστημα 1454 - 1483. Ήταν πολύ συνδεδεμένος με την Αυλή των Δουκών της Βουργουνδίας και εργάστηκε, κατά κύριο λόγο, για τον Φίλιππο Γ΄ δούκα της Βουργουνδίας και τον Κάρολο τον Τολμηρό.
Γκέοργκ Λούκατς

Ο Γκέοργκ Λούκατς ("György Lukács", 13 Απριλίου 1885 – 5 Ιουνίου 1971) ήταν Ούγγρος φιλόσοφος, κριτικός λογοτεχνίας και ιστορικός της λογοτεχνίας. Υπήρξε ένας από τους θεωρητικούς του Μαρξισμού των δυτικών κοινωνιών. Καταδίκασε ως λαθεμένο το Σοσιαλιστικό σύστημα διακυβέρνησης της Σοβιετικής Ένωσης, και ιδιαίτερα τη σταλινική περίοδο και τον ίδιο τον σταλινισμό. Εντάχθηκε στο Κομμουνιστικό κόμμα, στο οποίο παρέμεινε μέχρι το τέλος της ζωής του.
Κοινοβούλιο των Νήσων Μάρσαλ

Το Κοινοβούλιο των Νήσων Μάρσαλ (μαρσαλέζικα: Nitijeļā}} IPA: nitiyjelhay) ) αποτελείται από 33 μέλη, που εκλέγονται για τετραετή θητεία σε μία μονοεδρική και σε πέντε πολυεδρικές εκλογικές περιφέρειες. Οι εκλογές είναι μη κομματικές, όμως τα περισσότερα μέλη του κοινοβουλίου πρόσκεινται σε ένα από τα 4 ενεργά πολιτικά κόμματα στη χώρα. Οι τελευταίες εκλογές διεξήχθησαν στις 18 Νοεμβρίου 2019.
Repeat - The Best of Jethro Tull - Vol II

Το Repeat - The Best of Jethro Tull - Vol II είναι συλλογή τραγουδιών του αγγλικού ροκ συγκροτήματος Jethro Tull, η οποία κυκλοφόρησε στις 9 Σεπτεμβρίου του 1977 μέσω της δισκογραφικής εταιρίας "Chrysalis Records". Στις Ηνωμένες Πολιτείες κυκλοφόρησε στις 7 Νοεμβρίου του ίδιου έτους.

Ο δίσκος περιείχε μόνο ένα πρώην ακυκλοφόρητο τραγούδι, το ""Glory Row", το οποίο προϋπήρχε μόνο στην ισπανική έκδοση του άλμπουμ "Aqualung" του 1971.

Το "Repeat"" μπήκε στις χαμηλές θέσεις του αμερικάνικου καταλόγου επιτυχιών.
Ουίλιαμ Κάγκνεϊ

Ο Ουίλιαμ Κάγκνεϊ (αγγλικά: "William Jerome Cagney", 26 Μαρτίου 1905 – 3 Ιανουαρίου 1988) ήταν Αμερικανός ηθοποιός και παραγωγός. Πιο γνωστός είναι για τους ρόλους που έπαιξε στην εταιρεία Monogram Pictures, "Lost in the Stratosphere" και "Flirting with Danger" γυρισμένες αμφότερες το 1934, αλλά και επειδή ήταν αδελφός του Τζέιμς Κάγκνεϊ. 

Επίσης, υπήρξε παραγωγός, σε αρκετές ταινίες του αδελφού του Τζέιμς Κάγκνεϊ, όπως το "Ιππότες του υποκόσμου" (1940), το "Δια πυρός και σιδήρου" (1950) κ.ά.. Επίσης, συμμετείχε στην παραγωγή, στην πιο δημοφιλή ταινία του αδελφού του "Ο ουρανός της δόξας" (1942). Πέρα από τις παραγωγές σε ταινίες του αδελφού του, ασχολιόταν και με άλλες εμπορικές υποθέσεις του, όπως συμβόλαια σε εταιρείες του Χόλιγουντ. 

Ο Κάγκνεϊ υπήρξε νυμφευμένος με την ηθοποιό Μπουτς Μάλορι, και πέθανε από καρδιακή προσβολή το 1988 στην Καλιφόρνια. Γνωστή ηθοποιός ήταν επίσης και η αδελφή του, η Τζιν Κάγνεϊ, η οποία πέθανε τέσσερα χρόνια νωρίτερα, από τον Τζέιμς, το 1982.
Λεωνίδας Ροζάκης

Ο Λεωνίδας Ροζάκης (1895 - 24 Νοεμβρίου 1981), του Μιλτιάδη, ήταν Έλληνας πολιτικός, υπουργός Δικαιοσύνης επί χούντας.
Arado Ar 199

Το Arado Ar 199 ήταν μονοκινητήριο υδροπλάνο εκπαιδευτικό αεροσκάφος το οποίο αναπτύχθηκε από την Arado Flugzeugwerke. Επρόκειτο για χαμηλοπτέρυγο μονοπλάνο που αναπτύχθηκε το 1938. Σχεδιάστηκε για να απονηώνεται από κύριες μονάδες επιφανείας με καταπέλτη. Είχε κλειστό κόκπιτ, με εκπαιδευτή και εκπαιδευόμενο να κάθονται δίπλα-δίπλα, ενώ πίσω τους υπήρχε τρίτη θέση για ασυρματιστή ή εκπαιδευόμενο πλοηγό.

Κατασκευάστηκαν δύο πρωτότυπα, όμως οι επιχειρησιακές απαιτήσεις της "Luftwaffe" άλλαξαν και ο τύπος δεν εντάχθηκε σε παραγωγή. Τα δύο πρωτότυπα χρησιμοποιήθηκαν ως εκπαιδευτικά και αεροσκάφη αεροδιάσωσης στην βόρεια Νορβηγία.
Γουόλτερ Χιούστον

Ο Γουόλτερ Χιούστον (αγγλικά: "Walter Huston", 5 Απριλίου 1883 - 7 Απριλίου 1950) ήταν, γεννηθείς στον Καναδά, Αμερικανός ηθοποιός βραβευμένος με Όσκαρ Β' Ανδρικού Ρόλου για την ερμηνεία του στην ταινία του 1948 "Ο Θησαυρός της Σιέρα Μάντρε (The Treasure Of Sierra Madre)" και γνωστός επίσης για τη συμμετοχή του στις ταινίες: "Η κατάρρευσις (American Madness, 1932)", "Ανθρώπινη Αδυναμία (Rain, 1932)", "Χαμένα νιάτα (Dodsworth, 1936)", "Ο ουρανός της δόξας (Yankee Doodle Dandy, 1942)" και "Μονομαχία στον ήλιο (Duel in the Sun, 1946)". Είναι ο πατέρας του ηθοποιού και σκηνοθέτη Τζον Χιούστον. 

Ο Χιούστον ξεκίνησε να εμφανίζεται σε βοντβίλ, συνεργαζόμενος με την Μπάιον Γουίμπλ. Και ήταν γνωστοί ως Χιούστον και Γουίμπλ. Μάλιστα το 1915 παντρεύτηκαν, και συνέχισαν να εμφανίζονται σε βόντβιλ για βιοποριστικούς λόγους στα μέσα τις δεκαετίας του 1920. Το 1924 έκανε το ντεμπούτο του στο Μπροντγουεϊ. Ενώ ο πρώτος του μεγάλος ρόλος στο Χόλιγουντ πραγματοποιήθηκε το 1929, στην ταινία "Στην Αγχόνη (The Virginian)", στο πλευρό του Γκάρι Κούπερ. Στις δύο επόμενες δεκαετίες συνέχισε να εμφανίζεται τόσο στον κινηματογράφο όσο και στο θέατρο, κι έγινε ένας από τους πιο διακεκριμένους Αμερικανούς ηθοποιούς.

Πέθανε από ανεύρυσμα στο Χόλιγουντ, και ενταφιάστηκε στο Belmont Memorial Park του Φρέσνο, της Καλιφόρνιας. Επίσης, κατέχει κι ένα αστέρι στη Λεωφόρο της Δόξας.
Κύπελλο Παλιγγενεσίας

Το Κύπελλο Παλιγγενεσίας ήταν μια διοργάνωση ειδικού κυπέλλου της Κυπριακής Ομοσπονδίας Ποδοσφαίρου με την οποία τίμησε τα 150 χρόνια από την έναρξη της Ελληνικής Επανάσταση του 1821. Η ονομασία του προέρχεται από την εθνική Παλιγγενεσία. Διεξήχθη μόνο μια φορά, το 1971. Νικητής ήταν ο Ολυμπιακός Λευκωσίας.
Ααρόν Λεγιά Ιζεκά

Ο Ααρόν Λεγιά Ιζεκά (γεννημένος στις 15 Νοεμβρίου 1997) είναι Βέλγος ποδοσφαιριστής, ο οποίος αγωνίζεται ως επιθετικός για λογαριασμό της Άντερλεχτ στην Προ Λιγκ Βελγίου. Είναι, επίσης, κονγκολέζικης εθνικότητας.
Κυβερνείο Νέας Κοιλάδας

Το Κυβερνείο Νέας Κοιλάδας (αραβικά: محافظة الوادي الجديد), είναι μια από τις επαρχίες, Κυβερνείο, της Αιγύπτου. Βρίσκεται στο νοτιοδυτικό τμήμα της χώρας, μεταξύ του Νείλου, του Βόρειου Σουδάν, και της νοτιοανατολικής Λιβύης.

Καταλαμβάνοντας περίπου το ένα τρίτο της περιοχής της Αιγύπτου, το Κυβερνείο Νέας Κοιλάδας είναι το μεγαλύτερο κυβερνείο της χώρας και ένα από τα μεγαλύτερα στην αφρικανική ήπειρο. Η πρωτεύουσα Kάργκα βρίσκεται στην Όαση Kαργκά.
Ζέεφελντ

Το Ζέεφελντ (Seefeld in Tirol) είναι παλαιότερος αγροτικός οικισμός, που εξελίχθηκε σε μεγάλο τουριστικό θέρετρο, στην περιοχή του Ίνσμπρουκ στο Τιρόλο της Αυστρίας, με πληθυσμό 3.312 κατοίκων. Το χωριό βρίσκεται περίπου 17 χιλιόμετρα βορειοδυτικά του Ίνσμπρουκ σε ένα οροπέδιο ανάμεσα στα βουνά Wetterstein και Karwendel. Αναφέρθηκε για πρώτη φορά το 1022 και από τον 14ο αιώνα ήταν τόπος προσκυνήματος, επωφελούμενο όχι μόνο από την επίσκεψη πολλών προσκυνητών, αλλά και ως εμπορικός σταθμός μεταξύ Άουγκσμπουργκ και Βενετίας. Το Ζέεφελντ ήταν δημοφιλές τουριστικό θέρετρο ακόμη και πριν από το 1900, ενώ από το 1930 ως σήμερα αποτελεί πολύ γνωστό χειμερινό αθλητικό κέντρο και ανάμεσα στους πιο δημοφιλείς τουριστικούς προορισμούς στην Αυστρία, κυρίωςγια σκι το χειμώνα, αλλά και για πεζοπορία το καλοκαίρι.
Μισί Μπατσουαγί

Ο Μισί Μπατσουαγί, γεννημένος στις 2 Οκτωβρίου 1993 στις Βρυξέλλες του Βελγίου, είναι Βέλγος διεθνής ποδοσφαιριστής, ο οποίος είναι επίσης κονγκολέζικης εθνικότητας. Αγωνίζεται στην θέση του επιθετικού για λογαριασμό της Κρίσταλ Πάλας ως δανεικός από την Τσέλσι.

Έχοντας αναδειχτεί ποδοσφαιρικά στην Σταντάρ Λιέγης, όπου και πραγματοποίησε το επαγγελματικό του ντεμπούτο το 2011, πραγματοποίησε το ντεμπούτο του με την Εθνική Βελγίου U21 την αμέσως επόμενη χρονιά. Αποκτήθηκε το 2014 από την Ολιμπίκ Μαρσέιγ, ενώ πραγματοποίησε την πρώτη του συμμετοχή με την Εθνική Βελγίου τον Μάρτιο του 2015. Με την εθνική Βελγίου κατέλαβε την τρίτη θέση στο Μουντιάλ 2018.

Είναι αδερφός του Ααρόν Λεγιά Ιζεκά, επιθετικού της ΡΣΚ Άντερλεχτ.
Γιοάχιμ Πατινίρ

Ο Γιοάχιμ Πατινίρ ("Joachim Patinir", 1480 - 5 Οκτωβρίου 1524) ήταν Φλαμανδός αναγεννησιακός ζωγράφος ιστορικών σκηνών και τοπίων από την σημερινή Βαλλωνική Περιοχή.
Ιωάννης Καμπούρογλου

Ο Ιωάννης Καμπούρογλου ή Καμπούρογλους (1851-1903) ήταν Έλληνας λογοτέχνης και δημοσιογράφος.
The Eldritch Dark

The Eldritch Dark είναι ο τίτλος του τρίτου άλμπουμ του καναδικού doom metal συγκροτήματος Blood Ceremony, το οποίο κυκλοφόρησε τον Μάιο του 2013 μέσω της δισκογραφικής εταιρείας "Rise Above Records" στην Ευρώπη και της Metal Blade στην Αμερική.

Οι κριτικές για τον δίσκο υπήρξαν θετικές, με το "Allmusic" να το βαθμολογεί με τέσσερα αστέρια με άριστα τα πέντε, το "Pitchfork Media" 7,6 / 10, το "Metal Storm" με 8,4 / 10, το "Blebbermouth" με 7,5 / 10 και το "Metal Injection" με 8,5 / 10.

Το συγκεκριμένο άλμπουμ αποτέλεσε την πρώτη είσοδο των Blood Ceremony στους καταλόγους επιτυχιών, αφού σκαρφάλωσε στο Top-40 των φινλανδικών τσαρτ.
Αλ Φουτζάιρα

Η Αλ Φουτζάιρα ΣΚ (literally the Fujairah Sports Club) () είναι ποδοσφαιρική και αθλητική ομάδα που εδρεύει στο Εμιράτο Φουτζάιρα στα Ηνωμένα Αραβικά Εμιράτα (ΗΑΕ). Τη χρονιά 2012/13 αγωνιζόταν στο πρωτάθλημα της κατηγορίας Division 1 – Group A league.. Σήμερα αγωνίζεται στο πρωτάθλημα UAE Division One της χώρας και προπονητής της ομάδας για τη σεζόν 2017/2018 είναι ο Ντιέγκο Μαραντόνα.
Ντένις Κιπρούτο Κιμέτο

Ο Ντένις Κιπρούτο Κιμέτο ("Dennis Kipruto Kimetto", γενν. 22 Ιανουαρίου 1984) είναι Κενυάτης δρομέας αντοχής. Είναι ο σημερινός κάτοχος του παγκόσμιου ρεκόρ στον μαραθώνιο δρόμο (2 ώρες 2 λεπτά και 57 δευτερόλεπτα) και στον δρόμο 25 χιλιομέτρων σε δημόσια οδό.
Σοφία Μουτίδου

Η Σοφία Μουτίδου (γεν. 18 Απριλίου 1972) είναι Ελληνίδα ηθοποιός, Stand-up comedian, παρουσιάστρια, youtuber, σεναριογράφος και σκηνοθέτης. Αποφοίτησε από τη Νομική Σχολή του Αριστοτελείου Πανεπιστημίου Θεσσαλονίκης το 1995 ενώ στην συνέχεια σπούδασε ηθοποιός στη Δραματική Σχολή Εμπρός. Έγινε αρχικά γνωστή στο ευρύ κοινό μέσα από την τηλεοπτική σειρά του ΑΝΤ1 "Οι Στάβλοι της Εριέτας Ζαΐμη" ενώ ακολούθησε ο ακόμη πιο αναγνωρίσιμος της ρόλος, αυτός της δασκάλας "Αγλαΐας" στη σειρά "Το καφέ της Χαράς" τις σεζόν 2003-2005.
Ζιράρ Ντεζάργκ

Ο Ζιράρ Ντεζάργκ ("Girard Desargues", 21 Φεβρουαρίου 1591 – Σεπτέμβριος 1661) ήταν Γάλλος μαθηματικός και μηχανικός, ο οποίος θεωρείται ένας από τους θεμελιωτές της προβολικής γεωμετρίας. Είναι γνωστός από το ομώνυμο θεώρημα και τον γράφο.
2-ναφθυλαμίνη

Η 2-ναφθυλαμίνη (αγγλικά "2-naphthylamine") είναι αρωματική οργανική ένωση, που περιέχει άνθρακα, υδρογόνο και άζωτο, με μοριακό τύπο C10H9N. Πιο συγκεκριμένα, είναι μια αρωματική αμίνη, που ανήκει στα «θυγατρικά» ναφθαλίνια.

Χρησιμοποιείται για την παραγωγή αζωχρωμάτων. Είναι ένα γνωστό καρκινογόνο και γι' αυτό σε μεγάλο βαθμό έχει αντικατασταθεί από λιγότερο τοξικές ενώσεις.
Ελαρού Καντινεφέντι

Η Ελαρού Καντινεφέντι (Οθ. Τούρκικα:إلارو جنتلمان) (Τούρκικα: "Elaru Kadınefendi", 6 Αυγούστου 1835 – 21 Φεβρουαρίου 1936) ήταν η πρώτη σύζυγος του σουλτάνου Μουράτ Ε΄ της Οθωμανικής Αυτοκρατορίας.

Ο πλήρης τίτλος ήταν: Devletlu İsmetlu Elaru Kadın Efendi Hazretleri
Χόλις Τόμπσον

Ο Κιθ Χόλις Τόμπσον II (αγγλικά: "Keith Hollis Thompson II", γενν. 3 Απριλίου 1991) είναι Αμερικανός επαγγελματίας καλαθοσφαιριστής που αγωνίζεται στην Ελληνική Basket League και την Ευρωλίγκα για τον Ολυμπιακό Πειραιώς. Έχει ύψος 2,03 μ. και αγωνίζεται στις θέσεις του σούτινγκ γκαρντ και του σμολ φόργουορντ.

Ο Τόμπσον έπαιξε αρχικά μπάσκετ για το Πανεπιστήμιο Τζώρτζταουν. Η πρώτη του επαγγελματική ομάδα ήταν η Tulsa 66ers, στην οποία παρέμεινε για μία σεζόν. Αργότερα από το 2013 έως και το 2017 αγωνιζόταν στους Philadelphia 76ers, σημειώνοντας καλή παρουσία ιδιαίτερα τις πρώτες τρεις σεζόν. Το 2017, αγωνίστηκε στους Austin Spurs και στους New Orleans Pelicans.
Τζόζεφ Μπλακ

thumb|Ανάγλυφο του Τζόζεφ Μπλακ στο London Science Museum
Ο Τζόζεφ Μπλακ ("Joseph Black", 16 Απριλίου 1728 – 6 Δεκεμβρίου 1799) ήταν Σκωτσέζος χημικός και γιατρός, γνωστός για την ανακάλυψη της ειδικής θερμότητας, της λανθάνουσας θερμότητας, του μαγνησίου και του διοξειδίου του άνθρακα. Διετέλεσε Καθηγητής της Ανατομίας και της Χημείας στο Πανεπιστήμιο της Γλασκώβης από το 1756, και μετά Καθηγητής της Ιατρικής και της Χημείας στο Πανεπιστήμιο του Εδιμβούργου από το 1766.
Γιουγκοσλαβικοί πόλεμοι

Οι Γιουγκοσλαβικοί πόλεμοι ήταν μια σειρά εθνικών πολέμων και εξεγέρσεων που διεξήχθησαν από το 1991 έως το 1999/2001 στην πρώην Γιουγκοσλαβία. Αυτοί οι πόλεμοι συνόδευσαν και διευκόλυναν τη διάλυση του γιουγκοσλαβικού κράτους, όταν οι δημοκρατίες του κήρυτταν ανεξαρτησία, αλλά τα ζητήματα των εθνοτικών μειονοτήτων στις νέες χώρες (κυρίως Σέρβοι, Κροάτες και Αλβανοί) εξακολουθούσαν να παραμένουν ανεπίλυτα, όταν αναγνωρίστηκαν διεθνώς τα νέα κράτη. Οι πόλεμοι θεωρούνται γενικά ως μια σειρά ξεχωριστών αλλά συναφών στρατιωτικών συγκρούσεων που σημειώθηκαν και επηρεάστηκαν από τις περισσότερες πρώην γιουγκοσλαβικές δημοκρατίες.

Οι περισσότεροι πόλεμοι ολοκληρώθηκαν με ειρηνευτικές συμφωνίες, με πλήρη διεθνή αναγνώριση των νέων κρατών, αλλά με τεράστιες οικονομικές ζημίες στην περιοχή. Αρχικά, ο Γιουγκοσλαβικός Λαϊκός Στρατός (JNA) προσπάθησε να διατηρήσει την ενότητα ολόκληρης της Γιουγκοσλαβίας καταστρέφοντας τις αποσχιστικές κυβερνήσεις. Την επιρροή της σερβικής κυβέρνησης την ανέλαβε ο Σλόμπονταν Μιλοσεβιτς, που προκάλεσε τη σερβική εθνικιστική ρητορική και ήταν πρόθυμη να αναλάβει την αιτία για να διατηρηθεί η ενότητα των Σέρβων σε ένα κράτος. Ως αποτέλεσμα, το JNA άρχισε να χάνει τους Σλοβένους, τους Κροάτες, τους Αλβανούς του Κοσσυφοπεδίου, τους Βόσνιους και τους Σλαβομακεδόνες και ουσιαστικά έγινε Σέρβικος Στρατός. Σύμφωνα με την έκθεση των Ηνωμένων Εθνών του 1994, η σερβική πλευρά δεν επεδίωκε να αποκαταστήσει τη Γιουγκοσλαβία, αλλά να δημιουργήσει μια "Μεγάλη Σερβία" με μέρη της Κροατίας και της Βοσνίας.

Άλλες αλυτρωτικές κινήσεις έχουν επίσης συνδεθεί με τους πολέμους, όπως η «Μεγάλη Αλβανία» και η «Μεγαλύτερη Κροατία». Ωστόσο, σε αντίθεση με τους Σέρβους, αυτές εγκαταλείφθηκαν ειρηνικά όταν η διεθνής διπλωματία διαπραγματευόταν την παύση της σύγκρουσης Κροατίας-Βοσνίας με τη συμφωνία της Ουάσινγκτον και τη λήξη των φιλοδοξιών του Κοσσυφοπεδίου να ενωθεί με την Αλβανία.

Συχνά περιγράφονται ως οι πιο θανατηφόρες συγκρούσεις της Ευρώπης μετά από τον Δεύτερο Παγκόσμιο Πόλεμο, οι πόλεμοι σημαδεύτηκαν από πολλά εγκλήματα πολέμου, μεταξύ των οποίων εθνοκάθαρση, εγκλήματα κατά της ανθρωπότητας και βιασμό. Η γενοκτονία της Βοσνίας ήταν το πρώτο ευρωπαϊκό έγκλημα από τότε που ο Β' Παγκόσμιος Πόλεμος χαρακτηρίστηκε τυπικά ως γενοκτονικός και πολλοί βασικοί μεμονωμένοι συμμετέχοντες κατηγορήθηκαν στη συνέχεια για εγκλήματα πολέμου. Το Διεθνές Ποινικό Δικαστήριο για την πρώην Γιουγκοσλαβία (ICTY) ιδρύθηκε από τα Ηνωμένα Έθνη για τη δίωξη αυτών των εγκλημάτων.

Σύμφωνα με το Διεθνές Κέντρο Μεταβατικής Δικαιοσύνης, οι Γιουγκοσλαβικοί Πόλεμοι είχαν ως αποτέλεσμα το θάνατο 140.000 ανθρώπων. Το Κέντρο Ανθρωπιστικού Δικαίου εκτιμά ότι στις συγκρούσεις στις πρώην γιουγκοσλαβικές δημοκρατίες τουλάχιστον 130.000 άνθρωποι έχασαν τη ζωή τους.
Περιφέρεια Μπαλκάν

Η Περιφέρεια Μπαλκάν () είναι μία από τις περιφέρειες του Τουρκμενιστάν. Βρίσκεται στο δυτικότερο μέρος της χώρας, συνορεύει με το Ουζμπεκιστάν, το Καζακστάν, την Κασπία Θάλασσα, και το Ιράν. Πρωτεύουσά είναι το Μπαλκαναμπάτ, παλαιότερα γνωστό ως Νεμπίτ Νταγκ. Το Μπαλκάν σημαίνει "Δασωμένο βουνό" στα τουρκικά. Η περιφέρεια έχει έκταση 139,270 τετραγωνικών χιλιομέτρων και πληθυσμό 553.500 κατοίκων, σύμφωνα με εκτίμηση του 2005. Η πυκνότητα πληθυσμού της περιφέρειας είναι 3.3 άτομα ανά τετραγωνικό χιλιόμετρο και είναι η χαμηλότερη από όλες τις περιφέρειες του Τουρκμενιστάν.

Στις άλλες πόλεις περιλαμβάνονται οι εξής: Μπερεκέτ, Τουρκμένμπασι, Γκουμντάγκ, Σερντάρ, Χαζάρ, Γκιζιλετρέκ και Εσενγκούλι. 

Η περιφέρεια Μπαλκάν έχει σημαντικά ενεργειακά αποθέματα, τα οποία αντιπροσωπεύουν το 94% της παραγωγήςφυσικού αέριου του Τουρκμενιστάν και το 12% της παραγωγής πετρελαίου της χώρας. Επίσης, παράγει το 18% της ηλεκτρικής ενέργειας του Τουρκμενιστάν. Λόγω της πολύ χαμηλής παροχής νερού, η γεωργία είναι αμελητέα, και μόνο το 4,5% της καλλιεργήσιμης γης της χώρας βρίσκεται εντός της περιφέρειας. 

Στις κασπιακές ακτές της περιφέρειας Μπαλκάν περιλαμβάνεται το νησί Ογκούρτζα Αντά, το πιο σημαντικό νησί στο Τουρκμενιστάν και ένα από τα μεγαλύτερα στην Κασπία Θάλασσα.
Σάμιουελ Άρτσερ Κινγκ

Ο Σάμιουελ Άρτσερ Κινγκ (, 9 Απριλίου 1828, Τάινικουμ (Πενσυλβάνια) – 3 Νοεμβρίου 1914, Φιλαδέλφεια) ήταν πρωτοπόρος στον τομέα των αεροστάτων στις Ηνωμένες Πολιτείες Αμερικής.
Κροατική Δημοκρατία της Ερζέγ-Βοσνίας

Η Κροατική Δημοκρατία της Ερζέγ-Βοσνίας (Κροατίας: Hrvatska Republika Herceg-Bosna) ήταν μια μη αναγνωρισμένη γεωπολιτική οντότητα και πρωτότονο κράτος στη Βοσνία-Ερζεγοβίνη. Ιδρύθηκε στις 18 Νοεμβρίου 1991 με την επωνυμία Κροατική κοινότητα Ερζέγ-Βοσνίας (Κροατικά: Hrvatska Zajednica Herceg-Bosna) ως "πολιτικό, πολιτιστικό, οικονομικό και εδαφικό σύνολο" στο έδαφος της Βοσνίας και Ερζεγοβίνης.
Στα διακηρυγμένα σύνορά του, Ερζεγ-Βοσνία περιλάμβανε περίπου το 30% της χώρας, αλλά δεν είχε αποτελεσματικό έλεγχο σε ολόκληρη την επικράτεια, καθώς τμήματα της είχαν χαθεί στον στρατό της Σερβικής Δημοκρατίας της Βοσνίας στην αρχή του βοσνιακού πολέμου. Οι ένοπλες δυνάμεις του Ερζεγ-Βοσνιας και το Κροατικό Συμβούλιο Άμυνας (HVO), αρχικά πολέμησαν σε συμμαχία με τους Βόσνιους (Βόσνιους Μουσουλμάνους), αλλά οι σχέσεις τους επιδεινώθηκαν καθ 'όλη τη διάρκεια του 1992. Το Συνταγματικό Δικαστήριο της Δημοκρατίας της Βοσνίας και Ερζεγοβίνης κήρυξε την Ερζέγ-Βοσνία αντισυνταγματική στις 14 Σεπτεμβρίου 1992. Στις αρχές του 1993 ο Κροατοβοσνιακός πόλεμος κλιμακώθηκε πλήρως στην κεντρική Βοσνία και εξαπλώθηκε στην Ερζεγοβίνη.
Στις 28 Αυγούστου 1993, η Ερζέγ-Βοσνία ανακηρύχθηκε δημοκρατία μετά την πρόταση του σχεδίου "Owen-Stoltenberg", το οποίο θεωρούσε τη Βοσνία και Ερζεγοβίνη ως ένωση τριών δημοκρατιών. Η πρωτεύουσα της ήταν το Μόσταρ, που στη συνέχεια ήταν μια ζώνη πολέμου, και το αποτελεσματικό κέντρο ελέγχου ήταν στο Grude. Τον Μάρτιο του 1994 υπεγράφη η Συμφωνία της Ουάσινγκτον που τερμάτισε τη σύγκρουση μεταξύ Κροατών και Βοσνίων. Σύμφωνα με τη συμφωνία, η Ερζέγ-Βοσνία θα ενταχθεί στην Κροατική-Βοσνιακή ομοσπονδία, αλλά θα συνέχισε να υπάρχει μέχρι να καταργηθεί επισήμως το 1996.
Το Διεθνές Ποινικό Δικαστήριο για την πρώην Γιουγκοσλαβία (ICTY) ανέφερε σε απόφαση του 2001 ότι η Ερζέγ-Βοσνία ιδρύθηκε με την πρόθεση να αποχωρήσει από τη Βοσνία και Ερζεγοβίνη και να ενωθεί με την Κροατία.
Σλόποταν Βουτσέκοβιτς

Ο Σλόποταν Βουτσέκοβιτς είναι Μαυροβούνιος πρώην ποδοσφαιριστής και προπονητής ποδοσφαίρου. Ως ποδοσφαιριστής κατέκτησε το Μιτρόπα Καπ το 1997 με την Βοϊβοντίνα Νόβι Σαντ. Επίσης, με την ίδια ομάδα τερμάτισε στην πρώτη θέση του ομίλου στο Κύπελλο Ιντερτότο 1976 (τότε δεν υπήρχε τελικός νικητής παρά μόνο νικητές ομίλων).

Ως προπονητής εργάστηκε σε πολλές κυπριακές ομάδες. Το 1999 κατέκτησε το Κύπελλο Κύπρου 1998-1999 με τον ΑΠΟΕΛ.
Πανίκος Ορφανίδης

Ο Πανίκος Ορφανίδης είναι Κύπριος πρώην ποδοσφαιριστής και προπονητής ποδοσφαίρου. Ως ποδοσφαιριστής αγωνίστηκε για 16 χρόνια στην ΑΕΛ Λεμεσού, με την οποία κατέκτησε 3 κύπελλα, όντας και αρχηγός της ομάδας. Στη συνέχεια ακολούθησε καριέρα προπονητή. Αρχικά, εργάστηκε ως βοηθός προπονητής στην ΑΕΛ. Ακολούθως ανέλαβε προπονητής της ΑΕΠ Πάφου, της Νέας Σαλαμίνας, της ΑΕΛ, ξανά της Νέας Σαλαμίνας και του Εθνικού Άχνας.
Ζακ Μαρτέν

Ο Ζακ Μαρτέν (γαλλικά: "Jacques Martin", 25 Σεπτεμβρίου 1921 - 21 Ιανουαρίου 2010) ήταν Γάλλος δημιουργός κόμικς. Είναι περισσότερο γνωστός για την ιστορική σειρά "Αλίξ", στην οποία δούλεψε από το 1948 έως το 1998. Θεωρείται ένας από τους κομίστες που καθιέρωσαν τη λεγόμενη ligne claire, τεχνοτροπία που επηρέασε καθοριστικά τη γαλλοβελγική σκηνή.
Ρεφταριντίλ Καντινεφέντι

Η Ρεφταριντίλ Καντινεφέντι (Οθ. Τούρκικα:ريفتار أنا سيدة اللغة سيد) (Τούρκικα: "Reftarıdil Kadınefendi", 5 Ιουνίου 1838 - 3 Μαρτίου 1936) ήταν η δεύτερη σύζυγος του σουλτάνου Μουράτ Ε΄ της Οθωμανικής Αυτοκρατορίας.

Ο πλήρης τίτλος ήταν: Devletlu İsmetlu İkinci Reftarıdil Kadın Efendi Hazretleri
Κάρλος Λινάρις

Ο Κάρλος Λινάρις "Carlos Linaris" (Κάρολος Λύναρης) είναι Ουρουγουανός πρώην ποδοσφαιριστής και προπονητής ποδοσφαίρου γεννημένος το 1951.

Ξεκίνησε την επαγγελματική καριέρα του σε ηλικία 17 από τη Ράμπλα Τζούνιορς ΦΚ του Μοντεβιδέο όπου και αγωνίστηκε για 4 έτη. Το 1971 η ομάδα του Παναθηναϊκού ταξίδεψε στην Ουρουγουάη για να αγωνιστεί ενάντια στη Νασιονάλ Μοντεβιδέο για τον τελικό του Διηπειρωτικού Κυπέλλου. Εκεί ο Χουάν Εντουάρντο Χόχμπεργκ που υπήρξε προπονητής του Παναθηναϊκού το 1969 τον πρότεινε στον Φέρεντς Πούσκας. Στην επιστροφή μαζί με την ομάδα του Παναθηναϊκού, ταξίδεψε στην Ελλάδα και ο Λινάρις για να μεταγραφεί στον Παναθηναϊκό ως ομογενής με το όνομα Κάρολος Λύναρης. Παρέμεινε στον Παναθηναϊκό για 2 έτη και συμμετείχε σε 3 επίσημους αγώνες. Έγινε ο πρώτος ξένος αθλητής που αγωνίστηκε στον Παναθηναϊκό για το ελληνικό πρωτάθλημα.

Το 1973 επέστρεψε στη Ράμπλα Τζούνιορς ΦΚ και εν συνεχεία αγωνίστηκε για 2 έτη στην Club de Deportes Green Cross στη Χιλή. Την επόμενη χρονιά μεταγράφηκε στη Lota Schwager της Χιλής στην οποία υπήρξε ένας από τους κορυφαίους αθλητές. Μετά το τέλος της καριέρας του παρέμεινε στη Χιλή όπου ασχολήθηκε με την προπονητική αναλαμβάνοντας τους συλλόγους Deportivo Saprissa, Santos, Herediano and Cartagines.
Κάθγουιν του Ουέσσεξ

Ο Κάθγουιν του Ουέσσεξ ("Cuthwine of Wessex", 565 - ...), μέλος του Οίκου του Ουέσσεξ ήταν γιος του Κιούλιν του Ουέσσεξ. Μετά την εκθρόνιση του πατέρα του από τον θρόνο του Ουέσσεξ δεν τον κληρονόμησε ο ίδιος αλλά ο πρώτος ξάδελφος του Κέολ του Ουέσσεξ ο οποίος τον ανέτρεψε. O Κάθγουιν πήγε εξορία πολλές δεκαετίες σαν αρχηγός του στρατού των Σαξόνων με την βασιλική γραμμή να περνάει στους γιους του. Ο Κάθγουιν του Ουέσσεξ ήταν εγγονός του Κίνρικ του Ουέσσεξ και δισέγγονος του Κέρντικ του γενάρχη του Οίκου του Ουέσσεξ ο οποίος σύμφωνα με το Αγγλοσαξονικό Χρονικό έφτασε με πλοία στην Αγγλική ακτή καταλαμβάνοντας την περιοχή, δεν είναι τίποτα γνωστό για τα πρώτα χρόνια της ζωής του. 
Ο πατέρας του έχασε τον θρόνο τον Ιούνιο του 592, έγινε μεγάλη σφαγή στο Οντίν'ς Μπάροου στην περιοχή που ονομάζεται σήμερα "Λίθος του Αδάμ" στο Γουιλσάιρ. Ο αντίπαλος ήταν ο ανιψιός του Κέολ ο οποίος τον διαδέχθηκε, ο Κιούλιν πέθανε τον επόμενο χρόνο στην εξορία μαζί με τους Κουίκχελ και Κρίντα τους αδελφούς του και διοικητές του στρατού του στο Ντόρσετ και στο Χαμσάιρ.
Ζακ Ταρντί

Ο Ζακ Ταρντί (Γαλλικά: "Jacques Tardi", 30 Αυγούστου 1946) είναι Γάλλος δημιουργός κόμικς και εικονογράφος, με μια βιβλιογραφία άνω των πενήντα τίτλων. Είναι γνωστός κυρίως για κόμικς που εκτυλίσσονται στον Α΄ Παγκόσμιο Πόλεμο και για μεταφορές αστυνομικών μυθιστορημάτων. Έχοντας λάβει πληθώρα βραβείων σε διάφορες χώρες, θεωρείται ένας από τους σημαντικότερους εν ζωή Ευρωπαίους δημιουργούς και μια από τις σπουδαιότερες προσωπικότητες της ένατης τέχνης. Εκτός από τα κόμικς, έχει σχεδιάσει εξώφυλλα βιβλίων και αφίσες ταινιών.
Σαγιάν Καντινεφέντι

Η Σαγιάν Καντινεφέντι (Οθ. Τούρκικα:شادي امرأة سيد) (Τούρκικα: "Şayan Kadınefendi", 4 Ιανουαρίου 1853 - 15 Μαρτίου 1945) ήταν η τρίτη σύζυγος του σουλτάνου Μουράτ Ε΄ της Οθωμανικής Αυτοκρατορίας.

Ο πλήρης τίτλος ήταν: Devletlu İsmetlu Üçüncü Şayan Kadın Efendi Hazretleri
Χαρίλαος Θυμιογιάννης

Ο Χαρίλαος Θυμιογιάννης (γράφεται και Θυμογιάννης, 1916 - 11 Ιανουαρίου 1989), του Ανδρέα, ήταν Έλληνας δικηγόρος και πολιτικός της Αριστεράς, ο οποίος υπηρέτησε ως βουλευτής.
Δημοσθένης Θεοχαρίδης

Ο Δημοσθένης Θεοχαρίδης (10 Ιουλίου 1914 - 20 Φεβρουαρίου 2019) ήταν Έλληνας δικηγόρος και πολιτικός. Υπηρέτησε ως βουλευτής Φλώρινας με διάφορα κόμματα για πολλές θητείες. Εξελέγη συνολικά για 8 βουλευτικές θητείες, ισοφαρίζοντας το ρεκόρ θητειών του Γεωργίου Ανδρεάδη. Την περίοδο του θανάτου του ήταν ο γηραιότερος εν ζωή πολιτικός της Νέας Δημοκρατίας.
Μεϊλισερβέτ Καντινεφέντι

Η Μεϊλισερβέτ Καντινεφέντι (Οθ. Τούρκικα:میل ثروت قادین‎) (Τούρκικα: "Meyliservet Kadınefendi", 21 Οκτωβρίου 1854 - 3 Δεκεμβρίου 1903) ήταν η τέταρτη σύζυγος του σουλτάνου Μουράτ Ε΄ της Οθωμανικής Αυτοκρατορίας.

Ο πλήρης τίτλος ήταν: Devletlu İsmetlu Dördüncü Meyli-Servet Kadın Efendi Hazretleri